Yann 1, KOAD 21 (K21) | The Bible App\nAr Ger a zo deuet da vezañ kig\n1Er penn-kentañ e oa ar Ger, hag ar Ger a oa gant Doue, hag ar Ger a oa Doue. 2Er penn-kentañ e oa gant Doue. 3An holl draoù a zo bet graet drezañ, ha netra eus ar pezh a zo bet graet n'eo bet graet heptañ. 4Ennañ e oa ar vuhez, hag ar vuhez a oa sklêrijenn an dud. 5Ar sklêrijenn a lugern en deñvalijenn hag an deñvalijenn n'he deus ket he degemeret. 6Bez' e voe un den kaset a-berzh Doue, Yann a oa e anv. 7Dont a reas da vezañ test, da reiñ testeni d'ar sklêrijenn, evit ma kredje an holl drezañ. 8Ne oa ket ar sklêrijenn, met kaset e oa da reiñ testeni d'ar sklêrijenn, 9ar sklêrijenn wirion hag a sklaera kement den a zeu er bed. 10Er bed e oa hag ar bed a zo bet graet gantañ, met ar bed n'en deus ket e anavezet. 11Deuet eo da gavout e re, hag e re n'o eus ket e zegemeret. 12Met d'ar re holl o deus e zegemeret, en deus roet ar galloud da vezañ graet bugale da Zoue, da c'houzout eo d'ar re holl a gred en e anv, 13ar re n'int ket bet ganet eus ar gwad, nag eus bolontez ar c'hig, nag eus bolontez an den, met eus Doue. 14Ar Ger a zo bet graet kig hag en deus chomet en hon touez, leun a c'hras hag a wirionez, ha gwelet hon eus e c'hloar, ur gloar evel hini ar Mab nemetañ deuet eus an Tad. 15Yann a roas testeni dezhañ pa grias o lavarout: Hemañ eo an hini am eus lavaret diwar e benn: An hini a zeu war va lerc'h a zo dreiston, rak a-raok din e oa. 16Ni holl hon eus resevet eus e leunder, ha gras war c'hras. 17Rak al lezenn a zo bet roet dre Voizez, ar c'hras hag ar wirionez a zo deuet dre Jezuz-Krist. 18Den n'en deus biskoazh gwelet Doue. Ar Mab nemetañ a zo en askre an Tad, eo an hini en deus e roet da anavezout.\n19Setu amañ testeni Yann, pa gasas ar Yuzevien eus Jeruzalem beleien ha Levited da c'houlenn digantañ: Piv out-te? 20Anzav a reas ha ne nac'has ket, ya anzav a reas: N'on ket ar C'hrist. 21Hag e c'houlennjont digantañ: Piv out eta? Bez' out Elia? Eñ a lavaras: N'on ket. Bez' out ar profed? Eñ a respontas: Nann. 22Int a lavaras eta dezhañ: Piv out? Evit ma roimp respont d'ar re o deus hor c'haset. Petra a lavarez ac'hanout da-unan? 23Eñ a lavaras: Me eo mouezh an hini a gri el lec'h distro: Grit eeun hent an Aotrou, evel m'en deus lavaret ar profed Izaia. 24Ar re a oa bet kaset a oa farizianed. 25Goulenn a rejont digantañ: Perak e vadezez, ma n'out nag ar C'hrist, nag Elia, nag ar profed? 26Yann a respontas dezho: Me a vadez en dour, met unan bennak a zo en ho touez ha n'anavezit ket anezhañ. 27Hennezh eo an hini a zeu war va lerc'h hag a zo dreiston, ha n'on ket dellezek da zieren korreenn e votoù. 28Kement-mañ a c'hoarvezas e Betabara en tu all d'ar Jordan, e-lec'h ma vadeze Yann. 29An deiz war-lerc'h, Yann a welas Jezuz o tont d'e gavout hag a lavaras: Setu Oan Doue, an hini a lam kuit pec'hed ar bed. 30Eñ eo an hini am eus lavaret diwar e benn: Dont a ra war va lerc'h un den hag a zo dreiston, rak a-raok din e oa. 31Me n'anavezen ket anezhañ, met deuet on da vadeziñ en dour evit ma vo disklêriet da Israel. 32Yann a roas an testeni-mañ, o lavarout: Gwelet em eus ar Spered o tiskenn eus an neñv evel ur goulm hag o chom warnañ. 33Me n'anavezen ket anezhañ, met an hini en deus va c'haset da vadeziñ en dour en deus lavaret din: An hini a weli ar Spered o tiskenn hag o chom warnañ, hennezh eo an hini a vadez er Spered-Santel. 34Hag em eus gwelet, hag em eus roet testeni eo eñ Mab Doue.\n35An deiz war-lerc'h, Yann a oa c'hoazh eno gant daou eus e ziskibien, 36hag o welout Jezuz a valee, e lavaras: Setu Oan Doue. 37An daou ziskibl en klevas o komz evel-se hag a heulias Jezuz. 38Jezuz o vezañ distroet hag o welout e heulient anezhañ, a lavaras dezho: Petra a glaskit? Respont a rejont dezhañ: Rabbi, da lavarout eo Mestr, pelec'h e chomez? 39Eñ a lavaras dezho: Deuit ha gwelit. Mont a rejont hag e weljont pelec'h e chome, hag e chomjont gantañ an deiz-se. War-dro an dekvet eur e oa. 40Andrev breur Simon-Pêr, a oa unan eus an daou o doa klevet ar pezh en doa lavaret Yann hag o doa heuliet anezhañ. 41Eñ a gavas da gentañ e vreur e-unan, Simon, hag a lavaras dezhañ: Kavet hon eus ar Mesiaz, da lavarout eo ar C'hrist#1:41 = an Olevet. 42Hag e tegasas anezhañ da Jezuz. Jezuz, o vezañ sellet outañ, a lavaras dezhañ: Te eo Simon mab Jona; galvet e vi Kefaz, da lavarout eo Pêr. 43An deiz war-lerc'h, Jezuz a c'hoantaas mont e Galilea. Kavout a reas Filip hag e lavaras dezhañ: Heuilh ac'hanon. 44Filip a oa eus Betsaida, kêr Andrev ha Pêr. 45Filip a gavas Natanael hag a lavaras dezhañ: Kavet hon eus an hini a zo bet skrivet diwar e benn gant Moizez el lezenn ha gant ar brofeded: Jezuz mab Jozef, eus Nazared. 46Natanael a lavaras dezhañ: Hag eus Nazared e c'hell dont un dra vat bennak? Filip a lavaras dezhañ: Deus ha gwel. 47Jezuz, o welout Natanael o tont d'e gavout, a lavaras diwar e benn: Setu ur gwir Israelad ha n'eus troidell ebet ennañ. 48Natanael a lavaras dezhañ: A-belec'h ec'h anavezez ac'hanon? Jezuz a respontas dezhañ: A-raok ma c'halvas Filip ac'hanout, pa oas dindan ar wezenn-fiez, da welet em eus. 49Natanael a respontas dezhañ: Mestr, te eo Mab Doue, te eo roue Israel. 50Jezuz a respontas dezhañ: Abalamour ma em eus lavaret dit em eus da welet dindan ar wezenn-fiez, e kredez? Traoù brasoc'h eget ar re-mañ a weli. 51Hag e lavaras dezhañ: E gwirionez, e gwirionez, me a lavar deoc'h, a-vremañ e welot an neñv digor hag aeled Doue o pignat hag o tiskenn a-us da Vab an den.\nLearn More About KOAD 21\nExplore Yann 1 by Verse


Rouerie (Maupassant) — Wikipedia\nRouerie (Korvigell) zo un danevell gant Guy de Maupassant, embannet en 1882.\nKentañ ma voe embannet Rouerie a oa e Gil Blas an 12 a viz Kerzu 1882, sinet Maufrigneuse. Ne voe adembannet nemet goude marv ar skrivagner, en dastumad dalif Le Père Milon en 1899.\nUr politikour kozh, bet ministr dindan an Impalaer Napoleon III, a gont da wazed yaouank penaos eo bet gennet gant ur vourc'hizez a renk izel. Pourmen a rae bep beure er Champs-Elysées, pa daolas evezh ouzh « une adorable petite femme ». Hag int d'ober anaoudegezh. Ha hi da zont bep beure goude d'e welet en e vinistrerezh. Evurus ar politiker rak « elle savait sans cesse varier et pimenter sa tendresse ». Tri miz goude, setu hi brazez, emezi, hag he fried en Italia abaoe daou viz. Hag ar politiker da reiñ arc'hant dezhi da vont da-gaout he fried. Ha hi da gas lizhiri, ha da gemenn ganidigezh ur mabig.\nUn deiz, setu ul lizher dizanv : goap a ra ar vaouez, dimezet eo, n'he deus bugel ebet.\n↑ Volume Maupassant, Contes et Nouvelles, page 1497, Bibliothèque de la Pléiade\nRouerie, dans Maupassant, Contes et Nouvelles, texte établi et annoté par Louis Forestier, Bibliothèque de la Pléiade, éditions Gallimard, 1974 (ISBN 978 2 07 010805 3).\nAdtapet diwar « https://br.wikipedia.org/w/index.php?title=Rouerie_(Maupassant)&oldid=1820039 »


Goulennoù ? | Lec'hienn skol Diwan kemperle\nPetra eo ar soubidigezh?\nPerak ar soubidigezh?\nMa bugel ne gomzo nemet brezhoneg er skol?\nEr skomm-vamm hag e CP eo e brezhoneg hepken e vez graet skol; en diavaez eus ar c’hlasoù (ehanoù, kantin, diwallerezh,…) e reer a seurt ma c’hellfe ar vugale obber gant ar brezhoneg met komz galleg a c’hellont ma karont.\nDeskiñ a ray trawalc’h a c’halleg ivez?\nBemdez e ra gant ar galleg dija. Ar pezh a zo da zeges dezhañ zo un anaoudegezh don hag ur mestroni war ar yezh. Evit se e kroger gant studi ar galleg e CE1 ha kreskiñ a ra plas ar studi galleg betek ar CM2. Heñvel eo ar palioù a-fet mestroniañ ar galleg ouzh re an holl skolioù all.\nA-wechoù ‘vo. Gouzout a raio ar bugel avat, muioc’h eget ar re all, ez eo ket tidel arouezioù ar yezh (sellet ouzh prezegenn C. Hagège). Kompren a raio (ar pezh na ra ket kalz a dud unyezhek en oad) n’eus keñver naturel ebet etre, lakomp, ar ger ” maison ” hag an dra (ti), a c’heller envel kenkoulz ” ti “, ” house “, pe ” Haus “. Dre ar strivoù a raio evit chom hep meskañ an div yezh, e vo aesoc’h dezhañ deskiñ yezhoù all. Pa savo ur goulenn en ho penn, n’ho pezit ket aon da gaozeal gant ar skolaer.\nA-benn nebeut e klevoc’h ho pugel o komz en ur yezh n’ho po ket degaset dezhañ, hag eñ mont war-raok ken na viot souezhet. Kendrec’het e viot da vezañ bet dibabet mat neuze.


Riegezh - Wikipedia\nAr riegezh, pe souvereniezh, zo ur meizad politikel evit termeniñ an aotrouniezh hag ar veli war un tiriad pe war ur strollad pobloù. Ar rieg (eus an hengeltieg hag henvrezhoneg ri kevatal d'ar rex latin ha d'ar brezhoneg roue) eo an hinienn a zo an aotrouniezh pennañ gantañ, un den hag a zo e penn ar riez, prezidant, impalaer, roue pe priñs.\nE-doug an Grennamzer, war-dro an XIIIvet kantved e oa bet distaget tamm ha tamm ar riegezh eus an hinienn unpenn evit bezañ staget ouzh ar riez, hemañ ur boud strollel, ur strollegezh dezhi ar veli war un tiriad termenet mui pe vui.\nKadarnaet eo bet riegezh ar riezoù e 1648 gant Feur-emglev Westfalia pa voe embannet ez eo mestr pep riez war e vont-en-dro diabarzh.\nKoulskoude, abaoe kreiz an XXvet kantved, riegezh ar riezoù en deus kroget gant bezañ disnasket diouzh meizad ar riez p'eo bet treuzkaset darn o velioù d'an aozadurioù etrebroadel.\n1.1 Termanadur gwiraouel\n1.2 Al liamm etre ar riegezh hag ar belioù\n1.3 Kargoù riegek ordinal\n1.4 Kargoù riegek a eil renk\n2 Termenadurioù klasel ar riegezhioù\n2.1 Riegezh dindan Doue ha riegezh an unpennoù (roueed)\n2.2 Riegezh ar bobl ha riegezh ar vroad (an nasion)\n2.2.1 Riegezh ar bobl\n2.3 Riegezh ar vroad\nE Europa, n'eus ket tu distagañ ar riegezh eus tarzherezh ar riezoù modern etre an XIIved kantved hag er XVIvet kantved. Ar meizad a c'hell bezañ merzet en dekred "Per venerabilem" embannet gant ar Pab Inosant III e 1202 pa 'z eus bet graet un diforc'h etre pennaotrouniezh ar roueed hag o riegezhioù.\nDaoust bezañ bet embannet e 1215 diwar-goust galloud ar roue saoz Yann Dizouar en deus kroget ar Magna Carta da dalvezout tamm ha tamm goude m'eo bet krennet hag adembannet gant Herri III e 1297.\nDre vras, ne veze ket lakaet un harz c'hoazh da galloud ar Roue nemet e-keñver an noblañs hag an Iliz katolik. Pelloc'h e gaver un termenadur eus ar re resisañ e-barzh levr hir (6 levrenn e 1524)) Jean Bodin, Ar Republik (er mare-se e talveze republik evit riez). Hervezañ eo "ar riegezh ... galloud diharz hag hollbad ar Republik".\nUn termenadur klok a zo bet kinniget gant Louis Le Fur e diwezh an XIXvet kantved : "Ar riegezh a zo barregezh ar riez chom hep bezañ rediet d'ober traoù pe ren an traoù a-stumm gant ar palioù en deus divizet seveniñ nemet diwar abeg e volontez hag hervez pennaennoù ar gwir.\nDiv bennaenn a zo termenet amañ :\nPenanenn bolontez dinask ar riegezh hag un efed eo da bennaenn gwir emzivizout ar pobloù.\nPennaenn ar volontez harzet gant reolennoù ar gwir. koulskoude ez eus da dennañ kont eus an harzoù lakaet d'ar riezoù gant an aozadurioù etrebroadel\nAr riegezh a zo liammet gant keal ar galloud bonreizhañ pa 'z eus da sevel skeuliadur ar reoladoù gwiraouel ha reolad uhelañ ar riez eo ar bonreizh. Abaoe diwezh an Eil Brezel-Bed ez eus bet kemmet an dra pa 'z eus treuzkasadennoù galloudoù riegezh daved an aozadurioù etrebroadel.\nAl liamm etre ar riegezh hag ar belioùAozañ\nHervez ar wirourien alaman e c'hell bezañ termenet ar riegezh evel beli war ar belioù ken eo ar riez an aozadur a gemer divizoù war biv a c'hell seveniñ tammoù ar beli war bep a zanvez. Treuzkasadenn ar belioù ne vir ket ar rieg (hag ar riez) kaout ar belioù en e gerz p'eo posupl dezhañ o adkemer.\nHervez Kuzul ar Vonreizh gall n'eus ket tu treuzkas elfennoù riegezh pa 'z eus tu treuzkas d'an Unaniezh Europa belioù, met eneberien an Unaniezh a gav dezho eo didalvez an diforc'h pa ne gredont ket e c'hellfe riezoù unanet Europa terriñ o liammoù hag adkemer o belioù treuzkaset.\nTabutoù a zo evit termenañ ar pezh a zo belioù dibar ar riezoù. Hervez ar frankizourien, ne ya gant ar riez nemet belioù pe gargoù "riegek" a denn d'ar surentez politikel hag armerzhel (difenn, polis, moneiz dreist-holl). Teorienn ar riez kêrreizh eo. Hervez teorien ar riez ragevezhiek eo ledanoc'h e velioù p'en deus un dever gwareziñ kempouez sokial hag armerzhel ar gevredigezh.\nKargoù riegek ordinalAozañ\nAr c'hargoù riegek ordinal a zo :\nSurentez diavaez dre an diplomatiezh hag an difenn\nSurentez an tud hag ar madoù dre ar c'hêrreizh\ndre al lezenn ha termenet ar reoladoù hag ar reolennoù evit ar sujedoù gwir\ndre ar justis evit laka al lezennoù hag ar reoladoù gwiraouel da vezañ sevenet\nAn arc'hanterezh evit mont-en-dro ar riez : moneiz, tailhoù ha kontroll ar marc'hadoù\nEr Stadoù-Unanet ez eus un tech nevez e-keñver an termenadurioù-se pa vez fiziet darn ar c'hargoù surentez da aozadurioù prevez zo.\nKargoù riegek a eil renkAozañ\nMeur a garg riegek all a zo bet sevenet an ar riezoù :\nPolitikerezh sokial : kenstagusted sokial, lojeiz, surentez sokial, diogelerezh sokial (dilabour, gwallzarvoudoù labour...)\nKendalc'h an endro\nTermenadurioù klasel ar riegezhioùAozañ\nRiegezh dindan Doue ha riegezh an unpennoù (roueed)Aozañ\nE Europa ar Grennamzer ez eus bet embannet gant ar Bibien e teufe war eeun ar riegezh eus Doue ken e oa ar roueed sujidi ar Bibien, |dileuridi an doueezh ma embannont bezañ ar re-se.\nPa vez mesket riegezh dindan Doue ha riegezh an unpennoù e vez graet an douebeliezh (?) eus ar renadur-se.\nEr Grennamzer eo bet graet tamm ha tamm an diforc'h etre galloud speredel ar Pab hag an ilizoù evit ren ar feizidi diwar o pa veze lezet d'an unpennoù ar galloudoù temporal war ar pezh a c'hoarveze war o ziriadoù.\nRiegezh ar bobl ha riegezh ar vroad (an nasion)Aozañ\nRiegezh ar boblAozañ\nHervez Jean-Jacques Rousseau hag darn ar brederourien ha politikourien grenn-ha-krenn e vez un elfenn eus ar riegezh e pep hinienn eus ar bobl.\nEvit herzel ouzh ma vez dilammet an elfenn-se e tleer sevel un demokratelezh eeun gant votadegoù an holl ha referandomoù. Ar bobl a zo hollad ar re vev, un hollad gwir tud.\nM'eo re niverus an dud evit ur votadeg hollek ez eus un tech da reiñ respetoù rekis d'an dileuridi.\nDre vras e ra berzh bras ar c'healioù-se re en tu kleiz pellañ.\nRiegezh ar vroadAozañ\nRiegezh ar vroad (pe hini an nasion) a zo bet ar c'heal difennet gant ar republikanerien voderet e diwezh an XVIIIvet kantved hag a zo bet trec'h e-doug an Dispac'h gall. Ul levezon bras en deus bet war republikoù Europa hag Amerika.\nEvito eo ar riegezh gant ar vroad, ur boud difetis, diwirvoudel ha disrannabl. Ouzhpenn ar geodedourien vev eo enklozet e-barzh meizad ar vroad ar re a veve a-raok hag ar re a zeuio war-lerc'h ken eo ar vroad war ur bazenn uheloc'h eget hini ar geodedourien. Evel adskeudenn wanaet Doue e c'hellfe bezañ gwelet ivez.\nPa n'eo ket ur dra wirvoudel, ne c'hell ket ar vroad bezañ ur sistem gouarnamant en he unan hag reizhiad an dileuriañ a zo e berzh pennañ. An dileuridi pe gentoc'h ar gannidi a zo e servij evit ar vroad en e fezh a-raok ober evit o dilennerien. Muioc'h c'hoazh e vezont sellet evel kannaded ar vroad da-gentañ holl.\nEr reizhiad-se, ne c'hell ket ar vroad diwirvoudel o c'hontrolliñ ha ret eo sevel enepgalloudoù kempouez d'o c'halloudoù en ur sevel disparti ar galloudoù.\nAdtapet diwar « https://br.wikipedia.org/w/index.php?title=Riegezh&oldid=1896105 »\nKemm diwezhañ d'an 24 C'hwe 2021 da 16:59\nKemmoù diwezhañ degaset d'ar bajenn-mañ d'an 24 C'hwe 2021, da 16:59.


Buhez ar Zent. pages 566, 567, 568, 569. Encyclopédie Marikavel.\npages 566, 567, 568, 569\nAn impalaer Valerian en de voa douget eul lezen neve (258) eneb ar gristenien : «An eskibien, ar veleien hag an, avielerien a vezo laket d'ar maro kerkent ha ma vefont anavezet; ar senatourien, an noblanz hag ar varc'heien eus Rom a gollo o renk hag o madou; ha ma talc'hont d'en em zisklerian kristen goude an dra-ze, e vefont dibennet; - ar gwrage a renk uhel a vezo ive lemet digante o madou ha kaset en harlu; - servijerien an impalaer o devo anzavet bezan kristen arôk al lezen-man hag o devo dalc'het goude, a vezo ive lemet digante o madou, ha goude, chadennet ha kaset war douarou ar gouarnamant evit o labourât evel sklavourien. » Al lezen ne gomze ket eus ar bobl nag eus an dud a renk izel. An impalaer ne skoe nemet war ar penn. Gouzout a rê, pa vije diskaret ar veleien, an noblanz ha servijerien ken galloudus ar palez, petra raje goude ar bobl hep penn, heb arc'hant, heb iliz ? Ahend-all, ar bobl a oa kabestret dre eul lezen-all, douget er blavez arôk (257). « Kement-hini en dije c'hoantaet adsevel eur sosiete freuzet dre urz ar gouarnamant, pe ober asambleou, pe derc'hel da zarempredi ar berejou, a vije baroet. »\nAl lezen douget gant an impalaer, ha votet gant ar Senat eus Rom, a oe raktal laket en impli. Eskob Rom, ar pab Sixt, ne zaleas ket da vezan tapet epad ma oa o prezek d'an dud fidel, en bered Pretextât, ha gantan e oe paket ive ar c'houec'h avieler a oa endro d'ezan evit an ofis. Kondaonet a oe da vezan dibennet el lec'h m'oa bet tapet. Laurans, an avieler bras, ne oa ket war al lec'h pa c'hoarvezas an dra-ze. Kerkent ha ma klevas, e tiredas da lavaret kenavo d'e eskob ha d'e dad.\n- Tad, emezan, da belec'h ez et-c'houi heb ho mab ? C'houi, eskob, da belec'h ez et-c'houi heb hoc'h avieler ? N'oc'h ket boaz da ginnig ho sakrifis heb ho ministr ! Ha displijet am eus-me d'ec'h ? Daoust ha ma c'havet ho peus digalon eun dro bennak ? Breman eo d'ec'h gwelet ha kalonek eo an hini hoc'h eus fiziet ennan ar garg da rannan gwad ar C'hrist, hon Otrou ?\n- Sec'het ho taerou, ma mab, arespontas an Tad San tel, n'ho tilezan ket; brasoc'h stourmad evit ma hini a zo ouz ho kedal. Me zo koz; ar boan am bezo da c'houzanv a veza skanv; mes c'houi zo yaouank, hag eur viktor brasoc'h ha gloriusoc'h ho pezo da c'honid war hon enebourien, A-benn tri devez e heuilhfet ac'hanon.\nLaurans a vije gallet kregi ennan war an tol; mes ar vourrevien o devoa eur mennoz-all ha n'o devoa ket c'hoant d'hen diskuilh re abred. An neuz a rejont da vezan dall ha bouzar epad ma komze an daou zant. Sant Sixt a oe diskennet er c'hatakombou ha dibennet war ar gador m'oa bet ken alïes azezet warni evit kelenn e bobl. Pevar eus an avielerien a c'houzanvas eun hevelep maro war e lerc'h. An daou avieler-all a, oe ive merzeriet er memes devez, mes en eul lec'h-all.\nGoude merzerenti ar pab, an impalaer a c'hoantaas kemer kement a oa d'an Iliz. Diskaret ar penn, sosiete ar gristenien, war e veno, a oa dismantret. Rak-se, kement a oa d'ar sosiete-ze a dlee dont d'ar gouarnamant. An digare-ze n'en devoa na muioc'h na nebeutoc'h a dalvoudegez eget hini gouarnamant ar Frans, en de a hirie. Fazian 'rê; rak herve lezen Rom, ar sosieteou, ar re zoken n'o devoa, en doare ebet, etre ar gouarnamant, eur wech freuzet, a c'halle rannan etre an dud a oa enne kement o devoa; hag an treo n'hallent ket bezan rannet a dlee bezan gwerzet hag ar priz loden net etre ar sosietourien. Setu penôs e oa al lezen. Mes petra eo al lezen dirak an nerz ? Ar gouarnamant, goude laerez o madou, douar ha tïe, a falveze gantan breman kaout o arc'hant.\nMes n'halle ket ober an dra-ze heb an avieler bras. An avieler kentan en devoa ar garg eus an holl vadou, ha d'ar mare-ze, etre ar gristenien gentan, kalz treo a oa boutin. Hen oa ar gouarner bras. Ar veleien, an dud fidel, an intanvezed, ar vinored, ar beorien, en eur ger, kement-hini\na c'hede o bevanz diouz an Iliz, kement-hini a laboure war-dro ar berejou hag an ilizou, a oa dindannan. Rak-se, renk an avieler bras a deue dioustu goude hini ar pab, hag hen eo a gemere e blas, peurvuian, pa varve.\nAvieler sant Sixt oa Laurans. Espernet oa bet, hen gwelet hon deus, en esper e teuje da anzav d'ar gouarnamant pelec'h e oa madou an Iliz.\nGalvet dirak prefed Rom, Kornelius Sekularis, heman a roas urz d'ezan da zigeri tensoriou an Iliz ha d'o lakat etre daouarn ar gouarnamant. Ar zant a c'houlennas amzer evit ober an invantor aneze. Tri devez a oe roët d'ezan. Laurans a stagas gant al labour raktal hag a rannas etre ar gristenien ezommek kement a chome c'hoaz etre e zaouarn. Neuze e kemennas d'eze holl en em gavout d'an trede devez, dirak ti al lez-varn.\nD'an devez merket, Laurans, ouz e heul holl beorien Iliz Rom, tud mac'hagnet, dall, kamm, notet o izili. a yeas dispont dirak ar prefed.\n- Setu aman, emezan, tensoriou an Iliz; ouz o bevan hag o gwiskan, e tastumomp en nenv pinvidigez vras.\nKounnaret, ar prefed a roas urz ma vije diwisket ha skoet gant skourjezou, begou houarn d'eze. Daoust d'e gorf freuzet ha d'ar gwad o poulladan dindannan, ar zant a chome laouen; ne finve nemet e vuzellou; pedi a rê e Zalver Jezuz. Ar prefed ne zigounnare ket.\n- Gouzout a ran, emezan, e c'hoantaez ar maro; mes ne fell ket d'in e varvfes prim; da boaniou a vezo padus.\n- C'hoantât a ret ma spontan; mes an Doue a zervijan a zo ganin; n'am eus aon ebet rak ho tourmanchou.\nHag epad ma skoed warnan gant bizier, ha ma teved e gosteziou gant eun houarn ru, e pede e Zalver : « Jezuz Mab unik ar gwir Doue, grêt trugare d'ho servijer a fell d ezan anzav ho hano ha kreski ho kloar en kreiz an tourmanchou.\nKredi a rê e oa o vont da vervel dindan an tôliou, hag e pede Jezuz da zigemer e ene. Mes eur vouez eus an nenv a lavaras d'ezan : « N'eo ket c'hoaz achu; stourmajou-all 'zo ouz da c'hedal. » O klevet ar vouez-ze, eur zoudard, hanvet Roman, a 'n em zisklerias kristen, hag a lavaras da Laurans : « Me wel dirazout eun den yaouank eus ar re gaeran o sec'han ar gwad eus da c'houliou; ro d'in prim ar vadeziant. » Ar zant, digaset d'ar prizon war urz ar prefed, evit m'en dije amzer da zaouri e dourmanchou, a vadezas ar zoudard. O vezan klevet an dra-ze, ar prefed a reas skourjezan ar c'hristen neve hag hen dibennan.\nDeut oa an noz. Daoust da ze, ar prefed a reas digas adarre Laurans dirazan :\n- Ma ne fell ket d'it senti pelloc'h ouz an impalaer, an noz pen-da-ben a vezo laket d'az bourrevi.\nAr merzer a respontas :\n- N'eus mui a noz evidon, n'eus mui a denvalijen; pep tra evidon zo beuzet er sklerijen.\nNeuze ar prefed a reas digas eur c'hrilh houarn, a lakas astenn ar zant war ar gwele-ze hag ober tan dindannan. Ar vourrevien, gant ferc'hier, hen ---------- distroe evit, kreski al leskadurez. Laurans ne seblante santout netra : « An tân-ze, emezan, a zo evidon evel eun ezen fresk; mes c'houi a vezo devet en tân a bado da viken. » Hag en eur drei warzu ar prefed : « Ne welet-hu ket on rostet awalc'h diouz an tu-ze, grêt distrei ac'hanon... Setu ma 'z on breman poaz awalc'h; n'hoc'h eus nemet dibri.» Eun nebeut goude e lavaras : « Mil trugare d'ec'h da vezan ma c'havet dîn da vont en ho rouantelez. » War ar c'homzou-ze, e roas e ene da Zoue, d'an 10 a viz eost 259.\nEn gwirione, en gwirione, hen lavaran d'ec'h, ma ne varv ket ar c'hreunen winiz a goue d'an douar, e chomo hec'h-unan; mes ma varv, e tougo kalz frouez.\nNeb a gar e vue, ne c'hollo; hag an neb a gasa e vue er bed-man, he mi --- vit ar vue peurbadus.\nAVIEL SANT YAN XII. 24, 25.


Kevredigezh Kembre-Breizh: Skolioù o c’hortoz ar varnadenn\nSkolioù o c’hortoz ar varnadenn\n'Arbedwch ein hysgol' (Saveteit hor skol!) - ur panell e Llanegryn, Meirionnydd, Gwynedd, unan eus ar skolioù niverus gourdrouzet dre gornaoueg Kembre\nGant ur c’huzul karget da adsellet an deskadurezh e Ceredigion, ur gontelezh e kornaoueg Kembre, ez eus bet erbedet serriñ pemp skol kentañ derez. Ouzhpenn se ez eus peder skol all hag a c’hallfe bezañ kevreet.\nSellet ez eus bet ouzh nav skol enno nebeutoc’h eget 20 a skolidi, hag er sizhun a zeu e vo roet da c’houzout d’ar skolioù-se pere a zo bet dibabet da serriñ. An erbedadennoù a vo breutaet e miz Mezheven.\nN’eo ket e Ceredigion hepken emañ enkadenn ar skolioù. Abalamour d’o raktres da serriñ skolioù eo e voe displantet Plaid Cymru evel ar strollad a ren Kuzul Kontelezh Gwynedd. Eno e voe krouet ur strollad politikel a-ratozh kaer evit difenn ar skolioù bihan. Ar strollad-se, Llais Gwynedd (Mouezh Gwynedd) e anv, a oa deuet a-benn da skrapañ mouezhioù ar strollad broadel. Daoust da se, dre ziouer a arc’hant, ha dre ziouer a skolidi, anat deoc’h, n’eo ket sur tamm ebet e pado pell an astenn buhez bet roet d’ar skolioù bihan e Gwynedd.\nKoll ar skolioù bihan zo un taol kriz n’eo ket hepken d’ar gevredigezh er bourkoù m’emaint, met ivez, alies a-walc’h, d’ar c’hembraeg.\ntagioù Ceredigion, Llais Gwynedd, Plaid Cymru, skolioù


Samedi 19 décembre 2020 à 15:09\nEmañ o treiñ Kristian Braz "War an hent" e brezhoneg eus ar saozneg © Radio France - Axel Perret\nTuchant e vo embannet "War an hent" gant Jack Kerouac lakaet evit ar wech kentañ e brezhoneg gant Kristian Braz a zo skrivagner er Fouilhez (29). Ur mignon bras da Kristian e oa Youenn Gwernig. Hag ar c'hizeller breton ha barzh-mañ en doa kontet dezhañ kalz traoù diwar-benn Jack Kerouac. Skrivet en doa Kerouac "Satori e Paris" dindan eizhtez gantañ - mezv dall - etre Paris ha Brest en ur glask e hentadoù e Breizh. Setu perak n'eo ket ul levr brav hervez Kristian Braz n'en doa ket c'hoant da lakaat anezhañ e brezhoneg.\nEvelato en deus labouret Kristian e-pad tri bloaz d'an neubeutañ a-benn treiñ "War an hent" skrivet gant Jack Kerouac e-pad teir sizhun en un doare dreistordinal war rolloù paper hir mat. Lusk an hent, sonerezh bebop, beajoù a-dreuz ar Stadoù-Unanet, poltred tud dirollet 'vez dibunet gant ar skrivagner kanadian gall a-hed al levr-mañ. "War an hent" a gont hunvreoù ar frankiz graet gant tud yaouank en ur vro a oa o cheñch kalz !\nEmañ o lenn deoc'h kristian Braz tammoù diembann al levr-mañ zo bet troet e brezhoneg gantañ.\nAn ton a-boz-mañ a zo bet dastumet digant ur vaouez war an oad, er Mor-Bihan gant Kevredigezh Kanerion Bro Boïo. Un istor a garantez ne bad nemet nav miziad.\nUr werzenn nevez savet diwar-benn gwallreuz ar vombezadeg gant ar Royal Navy e Bro Aljeri e 1940, kanet ha sonet gant an delenn.\nUr gontadenn savet gant Marc Paugam diwar-benn ar brini-choukas hag ar c'hovid-19\nAn tri femoc'h bihan gant Awenn Plougoulm\n"Son ar pelikan" kanet gant Jean Herrou ha Mikaël Herrou war an delenn\nUr ganaouenn 'vez graet "Me 'zo un den yaouank" anezhi ivez, desket gant Valentine Colleter eus An Uhelgoad pa 'oa deuet d'he c'hant vloaz.\nUn toullad kaoz diwar-benn ar c'hezeg gant Jean-Claude Talec\nAr c'haner-se hag a zo kizeller koad 'veze jav gantañ er gêr bepred.\n"Jañdarmed Sant-Yehann", ur sonen eus bro Boïo gant Natacha Ar Gall ha Michelle Pourchasse\nUr ganaouenn fentus 'veze kanet e Begnen (56) hag hiziv e-mod hanter-dro.


Pajenn:Morvan - Buez ar Zent, 1894.djvu/76 - Wikimammenn\nPajenn:Morvan - Buez ar Zent, 1894.djvu/76\n27 a C’henver\nsant iann krizostom, eskop ha doktor\nar guerc’hezed. Goudeze e falvezaz d’ezhan mont da veva he-unan enn eur plas a gostez ; mes koueza a reaz klanv, hag e renkaz distrei da Antioch.\nNeuze e resevaz ann Urs a avieler, hag a benn pemp bloaz goude, e oue beleget. Iann a ioa d’ar mare-ze o ren he drede bloaz ha daou-ugent. Eskop Antioch her c’hemeraz raktal da vikel vraz, hag her c’hargaz da brezeg enn he blas.\nHogen, dre ann nerz euz he zarmouniou, e teuaz a benn da zisc’hrizienna ann techou fall euz ar c’halounou, da derri ar goall giziou ha da jench doare da gear holl e nebeut amzer. Prezeg a rea meur a vech er zizun, hag aliez zoken meur a vech bemdez. Mes mar d-oa eur mestr da gas he gomzou betek goeled ar galoun, e c’houie ive lakaat ann traou sklear dirak daoulagad ar spered. Ar Iuzevien, ar baianed hag ann heretiked a deue d’he zelaou, a vele dioc’htu n’edo ket ar virionez gantho.\nGoude beza servichet epad daouzek vloaz da vreac’h, da lagad, ha da deod da eskop Antioch, ar Zant a oue hanvet he-unan da eskop ha da batriarch e Konstantinopl. Pa erruaz eno, ar senatourien, ann dud a iliz hag ann noblans a deuaz d’he zigemeret dre urs ann impalaer, hag antronoz ann deiz ma oue sakret, ann impalaer he-unan aieaz d’he velet ha da c’houlenn he vennoz. Labourat a eure raktal da lakaat urs e peb tra enn he eskopti. He zonj genta a oue evit ar beorien hag ann dud klanv. Sevel a reaz meur a hospital evit ar re-ma, ha rei a eure ar garg anezho da veleien santel.\nGoudeze e poaniaz da lamet ar giziou fall euz a douez ar bobl. Prezeg a rea gant kalz a nerz a enep ann dizursiou, ha bez’ en devoue ar joa da velet he gomzou o tougen frouez. Ar giziou fall a oue lezet a gostez, hag ar bec’herien ar muia kaledet a zistroaz ouz Doue, Gounit a eure ive d’ar guir feiz eunn niver braz e heretiked, ha kas a reaz misionerien da gelenn var guirioneziou ar relijion ar boblou paian a ioa o chom enn tu all d’he eskopti.\nEpad ma laboure heb ehana evit gloar Doue ha silvi-\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/76&oldid=138000 »


E Goulimine, e foar an dremedaled | YA! Keleier e brezhoneg - kazetenn sizhuniek enlinenn\nKeleier » A-nevez » E Goulimine, e foar an dremedaled\nE Goulimine, e foar an dremedaled\n25 / 07 / 2016 | A-nevez, Beaj | Commentaires fermés sur E Goulimine, e foar an dremedaled\nDa 200 km bennak eus Agadir, war-zu ar c’hreisteiz davet Sahara ar c’hornôg, emañ Goulimine. Evit mont di n’eus nemet un hent bras savet gant ar C’hallaoued da vare an trevadenniñ, warnañ nemet kirri-samm o tont eus Maoritania pe c’hoazh eus ar Senegal.\nAbred e loc’homp eus Agadir. Noz eo c’hoazh. Gwelet e vez un nebeud kirri-samm leun a legumaj o loc’hañ evit broiou Europa.” Deus amañ e ya kuit ar sivi a vez kavet e marc’hallachioù Frans e miz C’hwevrer. Dindan 2 zevezh e vint degouezhet.”, a zispleg ar blenier. Amzer da sellout ouzh an heol o sevel hag emaomp er menezioù an Anti-Atlas.\nSeul dostoc’h eus Goulimine ha seul rouesoc’h ar c’hirri. War bord an hent panelloù o lârout diwall eus an dremedaled. N’em eus ket gwelet unan kent en em gavout er foar.\nA-raok mont da sellout ouzh an anevaled eo dav treuziñ leur an deñved, ur bern outo hanter strafuilhet gant an trouz, ha da c’houde leur ar saout. Ar re-mañ n’int ket lart evel e Breizh rak n’eo ket druz ar peuriñ dre amañ. Ur marc’hadour a werzh foenn ha plouz dre vouetell. Kalz tud a zo gwisket e glas gant ur seurt tulban tro-dro d’o fenn. Amañ e vezer e-touez an Douareged, tud an dezerzh.\nUn tammig pelloc’h, eus tu ar mogeriou bras, emañ foar an dremedaled. N’eus ket kalz diouto. “A-raok e teuent war-droad gant o evezherien. Ur miz e oa ret lakaat evit dont eus ar Mali pe eus Dakhla. Breman e cheñch an traoù. Gant kirri e teuont, alies.” a vez displeget din.\nPrizius eo an anevaled-mañ evit bevañ en dezerzh. Mat eo o laezh evit an dud klañv hep startijenn. Talvoudus int evit dougen sammoù pounner-tre. Saourus eo o c’hig evit tud ar vro. Implijet e vez o c’hroc’hen evit ober a bep seurt traoù, boteier lêr, dilhad ha betek an dent a servij evit ober bravigoù gwerzhet war ar marc’had. War-dro 1000€ e koust ul loen a-feson.\nStart ar vuhez\nKeit hag m’on chomet war ar foar n’em eus ket gwelet kalz pratikoù dedennet ganto. Gant an deñved e oant, kentoc’h. “Ne vez digoret ar foar nemet d’ar sadorn betek derou an abardaez.” a zo bet displeget.\nPlijus em eus kavet mont e darempred gant an doucherien, tud sioul boazet da vevañ en digenvez dindan ar seizh amzer, atav war evezh.\nMuioc’h-muian a repuidi a vez gwelet ivez er vro. Kejet em eus gant unan e-kichen ar foar, o tont eus Gambia, un tamm douar hir ha strizh e-kreiz ar Senegal. Komz a rae saozneg ha klask a rae un tammig arc’hant evit distreiñ d’ar gêr. “Amañ eo re start ar vuhez evit tud eveldomp. Klasket em eus treuziñ evit mont betek Europa. C’hwitet em eus war ma zaol. N’em eus netra ken. Pellgomzet em eus d’am mamm da lârout dezhi e oan war hent an distro met an hent a zo hir ha leun a zañjerioù dreist-holl evit treuziñ Maoritania.”, emezañ.\nKudennoù ar bed a-bezh, betek e foar an dremedaled.


Distro skol kognet er gêr , goude vakansoù ken kognet all .\nAblamour d'ar c'hovid 19 n'eo ket ken aes-se dispartiañ lusk ar vakañsoù diouzh hini ar skol a grog en dro hiziv . Evel kont amañ deomp Gwenn , 9 bloaz e CM1 hag he breur 6 vloaz e CE1. O daou e Diwan Kemper .\nGwenn hag Arzel Chapalain - Jañ Luk Bergot\nDa 'hedal gwir distro skol ar c'hlasoù azaleg an 11 a viz mae , echu eo ar vakansoù . Ha bec'h en dro gant ar pell labour skol . Start avat oa bet evit bugale zo troc'hañ da vat gant lusk ar skol. Rak stank oa ar skolidi o doa tapet dale. Evel Arzel , 6 vloaz e CE 1 , e Diwan Kemper.Setu ranket n ' eus ar paotrig kiañ un tamm a hed ar vakansoù. Gant Tadig ha mammig a bep eil. Ar gwir distro skol hervezañ vezo pa 'hello en em gaout en dro gant e gamaladed er porzh skol.\npennad kaoz gant Arzel Chapalain\nTerriñ lusk al labour skol n'eus graet vat din eme , Gwenn , c'hoar Arzel . Goude bezañ kaset un tamm labour skol ne doa ket bet amzet seveniñ kentoc'h , gellet deus diskuizhañ da vat. Pourmen muioc'h el liorzh ha tro dro d'an ti . Hiziv avat e ranko sevel abretoc'h . Plijout a ra dezhi studial deus ar mintin , hag un tamm goude mern. Echuiñ a ra he labour skol war dro 14e30 / 15e00. Diduamantchoù da heul , c'hoarioù ha pennadoù flapañ gant he 'hamaladezed dre bellgomz hezoug. Pellgomzadennoù hir mat darn anezho .\npennad kaoz gant Gwenn Chapalain .


Ti Maariv e Tel Aviv\nMaariv (מַעֲרִיב hebraeg a dalvez An abardaez) a zo ur gazetenn hebraek pemdeziek a vez embannet en Israel. Ment un tabloid a zo dezhi. An eil kazetenn gwerzhet ar muiañ er vro eo goude Yedioth Ahronoth, hag an trede hini a-fet niver a lennerien, goude Israel HaYom. En un enklask kaset gant TGI ma keñverier sifroù dibenn 2009 ha re dibenn 2009 e lenner ez eo digresket un tammig gwerzhañ Maariv (eus 13,8% da 13,6%) Yoav Tzur eo a zo e penn ar gazetenn, kemer a reas lec'h Doron Galezer ha Ruth Yuval hag a guitaas ar gazetenn abalamour ma veze krennet he budjed.\nOuzhpenn ar gazetenn bemdeziek hag ar stagadennoù ez eo Maariv un embregerezh kelaouiñ perc'henn war gazetennoù lec'hel, ur skourr magazinoù, hag ul lec'hienn internet damzistag anvet NRG, ma kaver lod brasañ pennadoù ar gazetenn.\nWar ar sizhun:\n"Ar magazin" (displeg politikerezh ha savboentoù, yec'hed, sevenadur, gerioù-kroz, dudi, programmoù skinwel ha skingomz)\nMagazin stil-er gêr\nMusaf Shabat (dielfennañ ha displegoù politikel, burutelladennoù levrioù, fent)\nSofshavua (magazin an dibenn-sizhun)\nPromo (sevenadur ha dudi, programmoù skinwel ha skingomz)\nur gazetenn sizhuniek lec'hel, diouzh ar rannvroioù\n↑ http://www.globes.co.il/serveen/globes/docview.asp?did=1000534102&fid=942 TGI survey shows "Globes" only paper to grow Li-Or Averbuch, 27 a viz Genver 2010, Globes\n↑ יואב צור מונה לעורך עיתון מעריב| url=http://www.nrg.co.il/online/1/ART1/900/528.html nrg Maariv\nAdtapet diwar « https://br.wikipedia.org/w/index.php?title=Maariv&oldid=1711474 »\nKemmoù diwezhañ degaset d'ar bajenn-mañ d'an 29 Gou 2016, da 06:52.


Keriom - Wikipedia\nArabat eo droukveskañ gant Keziom 55Cs !\nUn elfenn gimiek eo ar c'heriom ; Ce eo e arouez kimiek, 58 e niver atomek ha 140,116 e dolz atomek.\nLantanom – Keriom – Prazeodimiom\nNiver atomek 58\nRummad kimiek Lantanidoù\nTolz atomek 140,116\nDasparzh an elektronoù : 2, 8, 18, 19, 9, 2\nNiver oksidadur +4, + 3, +2, +1\nOksidenn vazennek skañv\nTredanleiegezh 1,12 (Skeul Linus Pauling)\nGremmoù ionadur 1 : 534,403 kJ/mol\n2 : 1 046,865 kJ/mol\n3 : 1 948,809 kJ/mol\n4 : 3 546,605 kJ/mol\n5 : 6 324,60 kJ/mol\n6 : 7 487,256 kJ/mol\nSkin atomek 242 pm\nSkin kenamsav 184 pm\nDouester (≈20°C) 6,711 g/cm3\nBervverk 3 443°C\nTredanharzusted 828 nΩ•m (e 20°C)\nDiv wezh e 1803, e daou lec'h pell an eil diouzh egile, e c'hoarvezas dizoloadenn an elfenn 58 : e Bastnäs (Sveden) gant ar gimiourien svedat Jöns Jakob Berzelius ha Wilhelm Hisinger, hag e Berlin gant ar c'himiour prusian Martin Heinrich Klaproth. Oksidenn an elfenn 58 eo a voe hiniennekaet e gwirionez, a voe anvet ceria kent bezañ anvet cerium hervez ar gorrblanedenn 1 Keres a oa bet dizoloet e 1801 hag anvet hervez Keres, doueez roman ar gounezerezh.\nE dibenn ar bloavezhioù 1830 e teuas ar c'himiour svedat all Carl Gustaf Mosander a-benn da hiniennekaat keriom en e stumm glan.\nEr c'hailhoù allanit (Ca,Ce,La,Y)2(Al,Fe)3(SiO4)3(OH), bastnäsit (Ce,La,Y)CO3F, monazit (Ce,La,Th,Nd,Y)PO4 pergen e kaver douaroù rouez, n'int ket ken rouez-se : war-dro 32 g anezho a gaver dre gilogramm e krestenenn an Douar.\nN'eus ket kalz mengleuzioù doaroù rouez er bed koulskoude. E Stadoù-Unanet Amerika hag e Sina e kaver ar muiañ a vastnäsit ; monazit a gaver er Stadoù-Unanet hag e Sina ivez, koulz hag en Aostralia, Brazil, India, Malaysia, Sri Lanka, Suafrika ha Thailand. Lec'hioù all zo da vezañ dizoloet c'hoazh, gant kailhoù apatit, cherallit, eudyalit, loparit ha fosforit. Un andon all eo an dileizhennoù uraniom bet arveret er greanterezh ur wezh dija.\nUr metal liv an argant gwenn, blot, govelius hag orjalennus eo ar c'heriom.\nAes eo oksidañ ar c'heriom en aer ; lonket e vez skinoù uslimestra ar gouloù gant oksidennoù ar c'heriom.\nE 150°C e tev ar c'heriom da reiñ oksidenn keriom(IV) :\nCe + O2 → CeO2\nDazgwerediñ gorrek e ra Ce gant dour yen, ha buan gant dour zomm da reiñ hidroksidenn keriom :\n2 Ce [k] + 6 H2O [d] → 2 Ce(OH)3 [dz] + 3 H2 [g]\nGant an holl halogenoù e tazgwered ar c'heriom ivez :\n2 Ce (k) + 3 F2 (g) → 2 CeF3 (k) [gwenn]\n2 Ce (k) + 3 Cl2 (g) → 2 CeCl3 (k) [gwenn]\n2 Ce (k) + 3 Br2 (g) → 2 CeBr3 (k) [gwenn]\n2 Ce (k) + 3 I2 (g) → 2 CeI3 (k) [melen]\nEus Ce-123 betek Ce-152 ez astenn skalfad izotopoù ar c'heriom.\nPevar izotop stabil a gaver en natur : 136Ce, 138Ce, 140Ce (an hini paotañ) ha 142Ce.\nSkinizotopoù zo bet kavet ivez, 26 anezho, an hini stabilañ o vezañ Ce-144 gant un hanter-vuhez a 284,893 devezh ; eus ar skiriad derc'hanel e teu 144Ce, a voe arveret da sevel kefluskerioù nukleel evit ar c'harr-nij Convair X-6 bet studiet evit aerlu Stadoù-Unanet Amerika etre 1946 ha 1961 hep bezañ savet biskoazh.\nIzotopoù stabilañ ar c'heriom\n134Ce kevanaozet 3,16 devezh 134La\n136Ce 0,185 > 3,8 x 1016 bloavezh 136Ba\n138Ce 0,251 > 1,5 x 1014 bloavezh 138Ba\n139Ce kevanaozet 137,640 devezh 139La\n140Ce 88,450 Stabil, 82 neutron\n141Ce kevanaozet 32,501 devezh 141Pr\n> 5 x 1016 bloavezh 142Nd\ndre skinoù β\ndre skinoù α\n144Ce kevanaozet 284,893 devezh 144Pr\nCeO2 a implijer da lenkrañ ferennoù an ardivinkoù luc'honiel. Evit fardañ gwer e vez arveret ivez, evit e zislivañ hag e lakaat da herzel ouzh ar skinoù uslimestra ; melen eo CeO2, setu e vez implijet kevret gant TeO2 da reiñ ul liv melen-aour d'ar gwer.\nEvel al lantanom e veze implijet keriom en e stumm CeO2 da fardañ envezioù-kannded (anvet "envezioù Welsbach" ivez).\nCe2O3 a implijer e korzennoù-moged-treluskañ ar c'hirri-tan ; e trelosk ar c'hirri diesel en e lakaer ivez, evit bihanaat ar c'hementad a CO a vez bannet en aer gant ar c'hirri-tan.\nEvel trelusker c'hoazh ez implijer Ce2O3 e greanterezh an eoul-maen, hag evit fardañ fornioù emnaetaat.\nUr meskaj CeO2-Ce2O3 a vez arveret da genderc'hañ hidrogen.\nDre ma chom CeO2 stabil er gouloù en e lakaer e skrammoù gwer ar binvioù-skinwel hag er c'hleuzeurioù kendreluc'h.\nKeriom a lakaer en dir a-benn e galetaat, er potin a-benn ma vije govelius, en aluminiom a-benn herzel ouzh an daskrign, er c'hendeuzadoù magneziom (kevret gant zirkoniom) a-benn moanaat o greunennegezh ha gallout o moullañ e stummoù kemplezh.\nKevret gant lantanom ha lantanidoù all ez implijer keriom da fardañ mischmetal evit "maen-tan" an dirennoù.\n↑ 1,0 ha1,1 United States Geological Survey\n↑ Alc'hwez : k = kalet, d = dourek, dz = dourzileizhenn, g = gaz\n↑ 3,0 ha3,1 TROVARELLI Alessandro, Catalysis by Ceria an Related Materials, Imperial College Press, 2002, 528 pajenn, ISBN 978-1-86094-299-0 (en)\n↑ Solar Power And Chemical Energy Systems (Solar PACES) (en) Liamm oberiant 12 GEN 13\nLes propriétés chimiques (fr) Liamm oberiant 07 GEN 13\nAdtapet diwar « https://br.wikipedia.org/w/index.php?title=Keriom&oldid=1937537 »\nDernière modification le 24 Gen 2022, à 08:52\nKemmoù diwezhañ degaset d'ar bajenn-mañ d'an 24 Gen 2022, da 08:52.


Rouedad sokial - Wikipedia\nUl lec'hienn internet eo ur rouedad sokial a aotre d'an dud krouiñ ur bajenn bersonel evit eskemm keleier, skeudennoù gant ur gumuniezh mignoned pe tud a anavezont. Deuet eo ar ger-se gant John Arundel Barnes e 1954.\nAl lavar "media sokial" a dalv an traoù disheñvel a lak an deknologiezh, an darempredoù sokial (etre daou zen pe etre strolladoù tud), ha krouadur danvez da bleustriñ. Termet int bet gant Andreas Kaplan ha Michael Haenlein evel "ur strollad aprokoù war ar rouedad diazezet war prederouriezh ha teknologiezh an net hag a aotre krouadur ha eskemm an danvez graet gant an implijerien".\nImplijout a reont ar mediaoù sokial ar spered stroll o klask ur c'henlabour e linenn. Dre ar binvioù-se tud pe strolladoù tud a genlabour a grou asambles danvez ar rouedad, a renk e zanvez, a gemm anezhañ pe a ra evezhiadennoù, en ur gemmeskañ anezhañ gant o c'hrouadur personel. E-touesk teknikoù ar mediaoù sokial a zo ar RSS, ar blogoù, eskemm ar fotoioù, eskemm ar videvioù, ar podcastoù, ar mikroblogoù pe c'hoazh.\n↑ (en) e-barzh « Class and Committees in a Norwegian Island Parish », Human Relations\n↑ (fr) Numéro Spécial RAM 2011 - Thème: Les Médias Sociaux war www.afm-marketing.org\nAdtapet diwar « https://br.wikipedia.org/w/index.php?title=Rouedad_sokial&oldid=1500975 »\nDernière modification le 11 Ebr 2013, à 07:00\nKemmoù diwezhañ degaset d'ar bajenn-mañ d'an 11 Ebr 2013, da 07:00.


Pajenn:Le Gonidec - Bibl Santel pe Levr ar Skritur Sakr, levr Iañ.djvu/332 - Wikimammenn\nPajenn:Le Gonidec - Bibl Santel pe Levr ar Skritur Sakr, levr Iañ.djvu/332\nMipien Dan a skrap idol Mikas, hag a gâs gan̄t-hô hé Lévit.\n1. Enn deisiou-sé né oa két a roué enn Israel, ha breûriez Dan a glaské douarou évit choum enn-hô : râk bétég ann deiz-zé né dôa két bét hé lôd gan̄d ar breûriézou all.\n2. Bugalé Dan a gasaz éta eûz a Saraa hag eûz a Estaol pemp dén kalounek-brâz eûz hô gwenn hag eûz hô c’héren̄tiez, évit spia ar vrô ha lakaad évez mâd out-hi ; hag hî a lavaraz d’ézhô : Id, hag évésaid oud ar vrô. Ar ré-man̄ ô véza éat enn hen̄t a zeûaz da vénez Éfraim, hag ô véza éat é tî Mikas, éc’h éhanchon̄t énô.\n3. Hag hî a anavézaz al Lévit iaouan̄k diouc’h hé vouéz, hag ô véza choumet gan̄t-han̄, é léverchon̄t d’éz-han̄ : Piou en deûz da gaset aman̄ ? Pétrâ a réz aman̄ ? Da bétrâ eo bét fellet d’id don̄t aman̄ ?\n4. Hag hén̄ a lavaraz d’ézhô : Evel-henn hag ével-henn en deûz gréat Mikas d’in ; ha gôbr en deûz rôet d’in évit ma vézinn da vélek d’ézhan̄.\n5. Neûzé ar ré-man̄ a bédaz anézhan̄ da gémérout kuzul digan̄d ann Aotrou, évit mac’h helfen̄t gouzout hag hî a vijé euruz enn hô hen̄t hag a zeûjé (T) a-benn eûz hô dézô.\n6. Hag hén̄ a Iavaraz d’ézhô : Id é péoc’h ; ann Aotrou a zell oud hoc’h hen̄t hag oud hoc’h ergerz.\n7. Ar pemp dén éta a iéaz hag a zeûaz da Lais : hag hî a wélaz ar bobl a choumé er géar-zé, hervez boaz ar Sidonied, héb aoun é-béd, é péoc’h, hag é fisian̄s, héb énébour é-béd, pinvidik-brâz, pell eûz a Zidon, ha rannet diouc’h ann dûd all.\n8. O véza distrôet étrézég hô breûdeûr é Saraa hag é Estaol, ha pa c’houlennaz ar ré-man̄ digan̄t-hô pétrâ hô dôa gréat, é léverchon̄t d’ézhô :\n9. Savit, ha piñomp étrézég enn-bô : rak nî hon eûz gwélet eur vrô binvidik-vrâz ha strujuz : bézit war évez, na zaléit két ; déomp da gémérout anézhi ; n’hor bézô poan é-béd.\n10. Mon̄d a raimp é-touez tûd leûn a fisian̄s, enn eur vrô éc’hon-brâz, hag ann Aotrou a rôiô d’é-omp al léac’h-zé, é péhini na ziouer nétrâ eûz a gémen̄t a gresk war ann douar.\n11. Mon̄d a réaz éta eûz a vreûriez Dan, da lavaroud eo, eûz a Zaraa hag eûz a Estaol, c’houec’h kan̄t dén armet évid ar brézel.\n12. Hag hî a biñaz hag a steñaz hô c’hamp é Kariatiarim Juda : hag abaoé neûzé al léac’h-zé a zô bét hanvet kamp Dan ; hag hén̄ a zô adré Karia-tiarim.\n13. Achanô é trémenchon̄t da vénez Éfraim : ha pa oen̄t deûet da dî Mikas,\n14. Ar pemp dén a oa bét kaset ken̄t évid évésaat out brô Lais, a lavaraz d’hô breûdeûr all : C’houi a oar pénaoz enn tiez-zé éz eûz eunn éfod ha térafimou, hag eur skeûden kizellet, hag unan teûzet : gwélit pétrâ a fell d’é-hoc’h da ôber.\n15. Hag hî, ô véza en em zistrôet eunn nébeût, a iéaz é tî al Lévit iaouan̄k, a oa é kéar Mikas ; hag é léverjon̄t deiz-mâd d’ézhan̄.\n16. Hôgen ar c’houec’h kan̄t dén, péré a oa hô armou gan̄t-hô, a choumaz é-tâl ann ôr.\n17. Hag ar ré a oa éat ébarz tî ann dén-iaouan̄k a lékéa hô foan évit kâs gan̄t-hô ar skeûden kizellet, hag ann éfod, hag ann térafimou, hag ar skeûden deûzet ; hag ar bélek a oa enn hé zâ é-tâl ann ôr, gan̄d ar c’houec’h kan̄t dén kalounek a oa ô c’hortozi énô.\n18. Ar ré éta a oa éat ébarz a gasaz gan̄t-hô ar skeûden kizellet, hag ann éfod, hag ann idolou, hag ar skeûden deûzet. Hag ar bélek a lavaraz d’ézhô : Pétrâ a rît-hu ?\n19. Hag hî a lavaraz d’ézhan̄ : Taô, ha laka da vîz war da c’hénou : ha deûz gan-é-omp, évit ma hor bézô ac’hanod da dâd ha da vélek. Péhini eo ar gwella d’id, pé béza bélek é-tî eunn dén hé-unan, pé enn eur vreûriez hag enn eunn tiad é Israel ?\n20. Al Lévit ô klevout kémen̄t-sé, a rôaz hé c’hrâd d’hô lavar ; hag ô kémérout ann éfod, hag ann idolou, hag ar skeûden kizellet, éz éaz-kuît gan̄t-hô.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_levr_Iañ.djvu/332&oldid=112804 »\nDernière modification le 28 Kzu 2017, à 19:15\nKemmoù diwezhañ degaset d'ar bajenn-mañ d'an 28 Kzu 2017, da 19:15.


Pauline Lafont[kemmañ ar vammenn]\nRakwelet[kemmañ ar vammenn]\nDemat! Ur vot war an anvioù-tud a zo digoret amañ. Trugarez da reiñ da ali. Mod all, ur raktres wikiarroud a zo digoret amañ. Trugarez dit da deurel ur sell ha da reiñ da ali en davarn. Trugarez ivez da sevel un nebeut pajennoù ma 't eus amzer evit ma teufe da vezañ ofisiel ar wikiarroud ar buanañ ar gwellañ. A galon, Benoni (Kaozeadenn) 13 Her 2007 da 14:01 (UTC)\nDeskadurezh[kemmañ ar vammenn]


Diwar-benn bloavezh 1943 an deiziadur gregorian eo ar bajenn-mañ.\nKinnig a ra ar Comité consultatif de Bretagne ur raktres statud emrenerezh evit Breizh da c’houarnamant Vichy.\n29 a viz Genver: bombezet eo Montroulez gant ar Royal Air Force pa glaske distrujañ ar pont-meur hent-houarn, lazhet e voe 39 bugel hag o skolaerez er skol Intron-Varia Lourdez, ha 27 den nann-soudard all.\n15 a viz Meurzh: da vare ma'z a kuit 74 den yaouank da Servij al Labour Ret e sav ur vanifestadeg vras e ti-gar Gwengamp.\n4 a viz Gwengolo: lazhet eo Yann Bricler (kenderv da Olier Mordrel) gant an Harzerezh e Kemper.\n16 a viz Gwengolo: bombezadegoù gant nijerezioù B-17 eus ar 1st Bombardment Division (United States Army Air Forces) e Naoned, 1 100 den nann-soudard a voe lazhet ha 400 savadur a voe distrujet razh; 80 bombezenn e Sant-Ervlan, 35 bombezenn e Reudied, 185 bombezenn e Kerwall; bombezet nijva Kervegon ivez.\n23 a viz Gwengolo: bombezet Naoned adarre gant ar 1st Bombardment Division: 46 den nann-soudard lazhet diouzh beure, ha tremen 200 d'abardaez.\n11 a viz Du: sinet eo, etre Célestin Lainé hag ar c'horonal Hartmut Pulmer, kendivizad diazezadenn ar Bretonische Waffenverband der Sicherheitsdienst, da lâret eo ar Bezen Cadoudal.\n12 Kerzu: lazhet eo an abad Yann-Vari Perrot gant ar Rezistañs e Skrigneg.\n15 a viz Kerzu:\nobidoù Yann-Vari Perrot e Skrigneg;\ndivizet gant he 33 ezel kentañ cheñch anv ar Bezen Cadoudal da vBezen Perrot.\n30 a viz Genver: krouet ar Milis gall dre ul lezenn, embannet gant gouarnamant Vichy\n16 a viz C'hwevrer: ret eo d'an holl baotred bet ganet adalek ar 1añ a viz Genver 1920 betek an 31 a viz Kerzu 1922 mont da labourat da vBro-Alamagn; krouet Servij al Labour Ret.\n3 a viz Even: krouet ar Franc-Garde, lu ofisiel ar Milis gall.\n1añ a viz Du: tailhet eo ar bara da 300 g an deiz.\nNorvegia[kemmañ | kemmañ ar vammenn]\n1añ a viz C'hwevrer: Vidkun Quisling zo anvet da Gentañ ministr Norvegia gant an alouberien alaman.\nUnaniezh Soviedel[kemmañ | kemmañ ar vammenn]\n2 a viz C'hwevrer: trec'het lu Alamagn en emgann Stalingrad.\n1añ a viz Du: deroù Emgann Bougainville en Inizi Solomon.\nGwelet ivez :Rummad:Ganedigezhioù 1943\nPablo Milanés, kaner eus Kuba\n12 Kerzu : Yann-Vari Perrot, abad hag emsaver (°1877).\nGwelet ivez:Rummad:Marvioù 1943\nAdtapet diwar « https://br.wikipedia.org/w/index.php?title=1943&oldid=1942224 »


Kêriekadur - Wikipedia\nGrafik poblañs ar c'hêrioù e-tal hini ar maezioù dre ar bed abaoe 1970\nKêriekadur a vez graet eus ul luskad istorel o treuzfurmiñ stummoù ar gevredigezh hag a vez tu termeniñ gant ar fed da welet an niver a annezidi er c'hêrioù o vont war gresk e keñver peurrest ar boblañs (divaeziañ). Ar c'hêriekadur a vez graet boas tro-dro kêrioù hag a vez dija anezho, an tiriadoù-se a zo gwelet evel dedennus pe evit abegoù sevenadurel hag istorel (ar c'hêrioù-penn) pe abegoù relijiel (Eskoptioù Breizh, Mekka...). Gellout a ra bezañ ivez dre un tiriad dedennus e-bed an ekonomiezh, ar greanterezh pe milourel kadoniezhel (bazennoù-soudard, kampoù Roman...).\nPobladur kêriadennig war ar maez Pocahontas County, Iowa ha kêr vras Johnson County, Iowa hervez an oad. Gwelet e vez e ruz ar re yaouank en tachennoù kêrel en Iowa\nLod kêrioù a zo bet ganet tro-dro porzhioù pe greanterezh staliet nepell diouzh danvezioù diazez maeneg, energiek pe denel (labourerien arbennikaet, labourerien marc'had-mat). Ar c'hêriekadur a zo ul luskad a seblant difin hag hep termen, abaoe 1800, gwelet evel rediñ gant ar gouarnamantoù hag an tisaverien.\n1 Skouer Reudied\n2 Istor ar c'hêriekadur\n3 Kudennoù ar c'hêriekadur\n3.1 Skouer Gizah\nSkouer Reudied[kemmañ | kemmañ ar vammenn]\nReudied a zo ur gêr eus Breizh el Liger-Atlantel, arouezius eo eus ar c'hêriekadur a zo bet en 20vet kantved. War ar poltriji dindan e vez gwelet mat eêrelo bet difin kresk ar gêr o pakañ douaroù war ar maezioù hag etrezek an arvor.\nPazennadur kêriekadur kêr Reudied abaoe an XIXvet kantved\nReudied a-raok 1900\nEtre 1900 ha 1945\nEtre 1945 ha 1975\nEtre 1975 ha 2004\nAn takad kêrel a zo bet o kreskiñ dizehan, ar c'hêriekadur a vez o kemer muioc'h-mui a blas war ar maezioù hag an arvorioù.\nIstor ar c'hêriekadur[kemmañ | kemmañ ar vammenn]\nSkouer Dubai gwelet adal un teleskop eus an NASA. Krog eo ar c'hêriekadur war ar mor e-plas mont war-zu an dezerzh\nRet eo gortoz 1800 hag ar reveulzi greantel evit gwelet poblañs ar c'hêrioù o kreskiñ buan hag hini ar maezioù o tiskenn gant an divaeziañ. D'ar mare-se e tifluk ar gêr kêriekadur gant ar ster a vez dezhañ hiziv-an deiz. Difin e seblant bezañ al luskad kêriekadur o welet dregantad ar boblañs bedel o vevañ er c'hêrioù :\n1800 - 3,4%\n1900 - 15%\nGant al lañs a vez hiziv gant ar c'hêriekadur, 65 % eus ar boblañs a vevo e kêr e 2025, muioc'h evit 80 % evit darn ar vroioù. Er bloavezh 2000, 213 kêr a gont muioc'h evit 1 milion a annezidi, ha 23 metropolenn a vez gant muioc'h evit 10 milion a annezidi, hag hervez an ABU ar boblañs kêrel a c'hellfe doublañ a-benn 100 vloaz. 2007 a vefe ivez ar bloavezh o welet ar boblañs kêrel o vont dreist hini ar maezioù. Etre 1900 ha 2000, ar boblañs kêrel a zo bet lieskementet dre 20, padal ar boblañs hollek dre ar bed a zo bet lieskementet dre bevar.\nKudennoù ar c'hêriekadur[kemmañ | kemmañ ar vammenn]\nSkouer Gizah[kemmañ | kemmañ ar vammenn]\nPiramidenn Gizah a vez kemeret alies evel skouer pa vez kaoz eus kudennoù ar c'hêriekadur. Un emled bras a zo bet eus ar gêr Gizah a-hed ar bloavezhioù, ar gudenn a sav a-benn neuze a zo emañ an emled-se o vont etrezek al lec'h istorel.\nEmled kêr Gizah war-zu al lec'h istorel\nGizah e 1938,\nparkeier traoñienn an Nil\nKêr Gizah gwelet eus an oabl e 1994\nGizah e 2008\nGizah e 2011\nDifin e seblant bezañ emled ar c'hêriekadur met un harz a zo bet lakaet dre ma 'z eo ul lec'h touristel meur hag ul lec'h istorel hollbouezus evit Egipt.\n↑ 2000 Sifroù an U.S. Census\nAdtapet diwar « https://br.wikipedia.org/w/index.php?title=Kêriekadur&oldid=1960788 »


Tro-vat ar Baol | Becedia\nEr bloaz 1909 e oa bet prenet an otel Rejina (a veze graet Ostel ar Veajourien ivez) gant Louis Lajarrige (1865-1956) den a aferioù ha politikour a-orin eus Sant Nazer. Staliet e oa an otel-se e plas kentañ ti balneoterapiezh Bourc’h-Baz. Cheñchet e oa bet e anv, ha graet « Atlantic Hôtel » eus outañ, ha penn a-raok ur raktres a voe kadarnaet adalek 1921 pa voe prenet Koad an Amour, un dachenn 460 devezh-arat hep savadur warni digant Ar Baol-Skoubleg. Ul lodennaoueg a voe savet diwar ur raktres kêraozañ gwirion, ha staliet e voe tamm-ha-tamm da beurrest ar gêr gant un astenn da vali ar Mor ha gant in ti-gar bet savet e 1927.\nGant François André (1879-1962), perc’henn war un dornadig kazinoioù ha tiez-c’hoarioù, e voe soñjet er vakañsoù en ur mod hollek, ha diarbenn a reas pezh a vefe an douristed o c’hortoz. Divizout a reas postañ e arc’hant er Baol, evit kaout dindan e zorn un hollad tiez-herberc’h ha tiez dudi. Prenañ a reas an Ostel Armitaj, ur golf hag ur c’hleub tennis e 1926, goude ma oa bet prenet an Ostel Royal hag ar c’hazino e 1923. Dre ma veze peadra gantañ, dre ma ne oa ket liammet re gant pratikoù etrevroadel, ha m’en doa liesaet e vod da bostañ arc’hant ivez, e c’hellas François André stummañ un doare vakañsiñ war un hiroc’h a dermen. Al lec’h, dibabet-mat, hag an heol brokus a-walc’h eno a c’hellas reiñ o c’hoant da bratikoù o c’houlenn muioc’h-mui rouzañ, setu pezh a reas ma c’hellas talañ ouzh diorren Aod anAzur.


Pajenn:Marrec - Doctrin ar guir Gristen.djvu/317 - Wikimammenn\nPajenn:Marrec - Doctrin ar guir Gristen.djvu/317\nan excellanta, hac e c’houlennomp outhan quement a zo requis, quen evit ar chorf quen evit an ene : sevel a ra hor speret etreze an êe, ha dont a ra da unissa hor c’halon gant Doue. Eürus eta an ini a lavar devotamant ar Bater pehini so ar gaëra hac an excellanta eus an oll bedennou !\nEr Bater ez-eus ur bræfaç ha seiz goulen.\nI. Ar brefaç a zo composet eus ar c’homzou-ma : hon Tad pehini so en êe... Guervel a reomp Doue hon tad, abalamour ma en deus hor c’hrouet hac hon adoptet evit e vugale. Doue eo en deus tennet quement-so eus a netra : an êe hac an douar a zo al labour eus e zaouarn, ha diganthan eo hon deus recevet ar vuez : ipse fecit nos et non ipsi nos  ; conseryi a ra deomp, dre e vadelez hac e oll-c’halloud, ar vuez en deus roet deomp : rac, er memes moment ma c’heanne d’hor zouten, e c’heannemp ive da veva, hac e retomfemp e poultr hac e ludu, pe autramant ive e netra, hervez e volontez : cùm ceciderit, non collidetur, quia Dominus supponit manum suam . Hon adoptet, da lavaret eo, hor choaset, hor c’hemeret en deus a volontez-vâd evit e vugale dre’r vadiziant. Er moment eürus-se, ez-omp deut da veza, eus a adversourien ma oamp aroc, bugale da Zoue, hæritourien d’e rouantelez ha breudeur da Jesus-Christ. Guelit, eme an abostol sant Ian, pebes carantez en deus bet Doue evidomp : roet en deus deomp-oll an heur da veza galvet, ha da veza en effet e vugale : videte qualem caritatem dedit nobis Pater, ut filii Dei\n↑ [Ps. XCIX, 3.]\n↑ [Ps. XXXVI, 24.]\nAdtapet diwar « https://br.wikisource.org/w/index.php?title=Pajenn:Marrec_-_Doctrin_ar_guir_Gristen.djvu/317&oldid=100151 »\nKemmoù diwezhañ degaset d'ar bajenn-mañ d'an 25 Meu 2017, da 23:31.


Tristan (haroz) - Wikipedia\nUr pennad Tristan zo ivez.\nTristan hag Izold, livet gant Herbert James Draper\nTristan (Trystan e kembraeg, Tristram e Le Morte Darthur, Drustanus e latin) eo an haroz a weler e mojenn Tristan hag Izold, unan eus ar mojennoù a ya d'ober Danvez Breizh ha mojenn ar Roue Arzhur. Ur marc'heg eus Kernev-Veur eo, niz d'ar roue Marc'h, daoust ma kreder e c'hallfe bezañ un anv eus an Hanternoz kozh. Unan eus Marc'heien an Daol Grenn eo Tristan.\nKrediñ a reer e c'hall an anv tristan dont eus Drustanus, latinekadur an anv pikt Drest pe Drust. Rouantelezh Tristan, Lyonesse, a c'hallfe bezañ Lothian.\nEn em gannañ a ra gant ar Morholt, ur ramz kevrinus. Goude ez a da Iwerzhon da c'houlenn dorn merc'h roue Iwerzhon, Izold, evit e eontr Marc'h. Dre walleur e tichañs dezhañ evañ ur c'hwistantin hag a ra dezhañ orgediñ ouzh Izold, danvez pried yaouank ar roue kozh.\nMervel a ra gant ar glac'har o krediñ eo bet dilezet gant e vuiañ-karet.\n(en) Istor Tristan e Le Morte Darthur\n↑ Anv ar roue Drest mac d’Erip a gaver en Cronica de origine antiquorum Pictorum.\nAdtapet diwar « https://br.wikipedia.org/w/index.php?title=Tristan_(haroz)&oldid=1949393 »\nTristan hag Izold\nKemmoù diwezhañ degaset d'ar bajenn-mañ d'an 15 C'hwe 2022, da 07:05.


Pajenn:Troude ha Milin - Ar marvailler brezounek.djvu/32 - Wikimammenn\ndrouk e-bed gant he bried karet : — Eur c′hrek fur am euz, eme-z-han, ha birvikenn ne droio da fall. Rak-se ′ta na list ket anezhi da gaout diouer nag ezomm a netra e-bed ; ann nep a raio poan d′ezhi, a raio d′in ivez. Goude-ze map ar roue a gimiadaz dioc′h he bried ker ha dioc′h he dad hag he vamm.\nKalounek e penn he zoudarded ne oe ket pell evit lakaat ar Zaozon da dec′het enn he raok ; bep taol ho deveze lamm.\nKoulskoude he bried choumet el lez, p′en em welaz he-unan eno, a ieaz enn he c′hampr e pe leac′h ne rea mui nemet gwela bemdez. Da genta he mamm-gaer a lezaz anezhi da ober evel a gare ; ann dra-man a-vad ne badaz ket pell. Taget gant ar warisi o welet pegement ez oa karet merc′h ann tiek gant he map, ar rouanez koz a lekeaz enn he fenn koll he merc′h-kaer. Evit dont a-benn a ze, e lekeaz tud da deurel evez oc′h kement a rea ar c′hrek iaouank ; ha kaer e devoe ann hini goz, ne gavaz netra da damall d′ezhi.\nEur miz goude ma′z oa eat Kalounek d′ar brezel, ar rouanez a skrivaz d′ezhan e save eunn nebeud brinidenn ha tavancher he bried, evit rei da anaout d′ezhan ez edo o tont da veza brazez. Laouen e oe Kalounek gant ar c′helou-ze, rak he bried he-unan a skrive d′ezhan ivez hevelep tra.\nNebeud-a-nebeud goude-ze ar vamm-gaer a dennaz digant pried he map ar plac′hed hag ar re all a ioa bet lekeat da zervicha anezhi ; nebeud-a-nebeud ivez e oe miret out-hi da vont er-meaz\nAdtapet diwar « https://br.wikisource.org/w/index.php?title=Pajenn:Troude_ha_Milin_-_Ar_marvailler_brezounek.djvu/32&oldid=144294 »


Childerig III - Wikipedia\nUr pennad Childerig zo ivez.\nChilderig III, ganet war-dro 714 ha marvet war-dro 755, a oa roue ar Franked, e Neustria, Burgondia hag Aostrazia etre 743 ha 751. N'ouzer ket da biv e oa mab, met gwelet eo evel ar merovead diwezhañ.\nN'eus meneg ebet eus e dud en dihelloù. Al Liber historiæ Francorum a achu gant ar bloaz 725, ha Chronique de Frédégaire, skrivet gant Childebrand, eontr da Pepin Grenn, a chom hep skrivañ ger war an afer.\nMartezeennoù zo bet steuet avat:\nLe Dernier des Mérovingiens gant Évariste-Vital Luminais, Musée des Beaux-Arts (Carcassonne), XIXvet kantved.\nGoude marv Thierry IV en 737 ne oa den eus tierniezh Merove da lakaat ar gurunenn war e benn, ma voe laosket ar vro diroue gant maer ar palez Aostrazia, Karl Martel. E-pad seizh vloaz e voe merket ar bloaz 737 war an holl baperoù.\nAdtapet diwar « https://br.wikipedia.org/w/index.php?title=Childerig_III&oldid=1961784 »\nGanedigezhioù ar bloavezhioù 710\nMarvioù ar bloavezhioù 750


C'hwil-kornek - Wikipedia\nKerentiad : Lucanidae\nGenad : Lucanus\nAr c'hwil-kornek, pe gwrac'h an diaoul, pe kornegan, (Lucanus cervus) zo un amprevan bras a-walc'h (betek 90 mm evit ar pared), anavezet dre e garvanoù diorroet-tre.\nAn ûioù a vez dozvet en douar gant ar barez. Al larvennoù a chom kuzhet er c'hoad bruket pe gwrizioù un dervenn gozh lec'h ma gleuzont ribouloù e-pad tri pe bemp bloaz. Ar muzadur diwezhañ a vez graet 20 cm dindan gorre an douar. Digloriñ a reont en diskar-amzer ha chom en douar betek miz Even.\nAn imagoed a vev er gwez derv lec'h ma klaskont ur gloaz bennak da lipat gant o zeod melen ha blevek ar sev o tiverañ dioutañ.\nDisheñvel eo ar pared diouzh ar parezed dre ment hag implij o c'harvanoù. Bras-tre eo re ar pared a servij dezhe en emgannoù da c'hounit ur vestrez. Diorroet nebeutoc'h eo re ar parezed a implijo anezhe da gleuziañ an douar a-raok dozviñ o ûioù.\nEn abeg d'an dismantr gwez eo rouesoc'h-rouez ar c'hwiled-kornek.\nBukit war pep skeudenn a-benn gwelout he alc'hwez\nAdtapet diwar « https://br.wikipedia.org/w/index.php?title=C%27hwil-kornek&oldid=1877775 »\nKemmoù diwezhañ degaset d'ar bajenn-mañ d'an 2 Mez 2020, da 20:18.


Pajenn:Morvan - Buez ar Zent, 1894.djvu/152 - Wikimammenn\nPajenn:Morvan - Buez ar Zent, 1894.djvu/152\nEar ar pardaez a reaz d’ezhi dizempla. Neuze, leun a spount rak barnedigez Doue, ec’h en em denn ac’hano enn eur vouela d’he dizursiou, hag e sko var ehun da di he zad. Digemeret mad e oue da genta ; mes prest goude e oue kaset kuit abalamour he lesvamm ne c’helle ket he gouzanv. Ar bec’herez baour ne c’houie mui pe du trei pa glevaz eur vouez o lavaret d’ezhi e goeled he c’haloun mont da Gortoonn da gabut ann Tadou euz a Urs sant Fransez, Senti a eure raktal ouz ar vouez-se.\nEnn eur erruout e Korloonn, Mac’harit a c’houlennaz beza resevet e Trede-Urs sant Fransez. Mes ne oue ket resevet dioc’htu : ann Tadou a zonjaz oa guelloc’h gortoz ken na vije guelet ha distroet oa ouz Doue a vir galoun. Ne zaleaz ket da rei merkou anat a gement-se, hag a benn tri bloaz e oue guisket d’ezhi sae ann Trede-Urs. Dija, epad m’oa bet e ti he zad, e devoa trouc’het he fennad bleo melen ha lezet he dillad kaer a gostez ; brema, he brasa plijadur oa kastiza he c’horf dre binijennou nevez. Kement a gaz e devoa ouz he gened ma skoe var he divoc’h ha var he zal a daoliou mein ; kousket a rea var ar c’halet, hag avechou e tremene ann noz holl o pedi hag o vedita. Evelse e teuaz buhan da veza brudet dre he zantelez, hag euz a bep korn ar vro e tiredet d’he c’haout evit beza pareet dioc’h klenvejou ar c’horf ha klenvejou ann ene.\nO veza m’e devoa mouget enn he c’haloun peb karantez evit ar grouadurien, Doue he-unan a gomze outhi aliez. Mes da genta ne rea anezhi nemed : « — Va faourezik geaz. » Hogen, Mac’harit e doa c’hoant e roje d’ezhi eunn hano teneroc’h, ha setu hi ha goulenn eunn droiad: « — Peur eta, o va Zalver, e leverot d’inn : Va merc’h ! » Jezuz a respountaz kerkent: « — N’oud ket c’hoaz din euz ann hano-ze abalamour ma’z oud c’hoaz merc’h ar pec’hed ; neta da ene dre eur gonfesion jeneral, ha me a resevo ac’hanod e renk va merc’hed muia karet. »\nMac’harit ne jomaz ket da varc’hata. Epad eiz dez dioc’htu e furchaz kement kougn-tro, kement pleg ha displeg a ioa enn he c’houstians, evit gellout dis-\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/152&oldid=137330 »


Henriette Rénard - Wikipedia\nHenriette Rénard (ganet war-dro 1685 - marvet goude 1724), a oa ur C'hallez serc'h da Aogust ar C'hreñv, roue Pologn ha dilenner Sachsen.\nMerc'h e oa da André Rénard, marc'hadour gwin eus Lyon. N'ouzer ket piv e oa he mamm, marteze ur c'hoar da Henri Duval, abalamour ma veze graet Henriette Rénard-Duval anezhi. Daou vreur he doa: Jean Baptiste ha Bénédicte.\nE 1706 e oa en gavet gant August e Warsaw, en ur friko aozet gant he zad. Hervez an istorourien ne ouie ket piv e oa he serc'heg da gentañ.\nE miz Du 1707 e c'hanas ur verc'h, Anna Karolina. prestik goude e timezas Henriette da François Drian. Pa varvas he fried ec'h addimezas da Claude Henri Morel.\nHe merc'h[kemmañ | kemmañ ar vammenn]\nE-pad 16 vloaz e vevas Anna Karolina gant Henriette hep anaoudegezh na skoazell ebet digant he zad. E 1723 en em gavas gant he zad, hag anavezet e voe gant Aogust e Gwengolo 1724, ma voe anvet da Gontez Orzelska. Ha Henriette, a greder, ne welas ket he merc'h goude ken. Ha n'ouzer ket petra e teuas da vezañ war-lerc'h.\nAdtapet diwar « https://br.wikipedia.org/w/index.php?title=Henriette_Rénard&oldid=1820648 »\nPriedoù-kleiz rouaned Pologn


Ur strollad heavy metal eus Bro-Saoz eo Judas Priest. E 1970 e oa bet savet gant ar gitarour K.K. Downing hag ar gitarour-boud Ian Hill. Eus ar ganaouenn « The ballad of Frankie Lee and Judas Priest » savet gant Bob Dylan eo tennet anv ar strollad.\nE 1991 e oa aet kuit o c'haner Rob Halford (lesanvet « The Metal God ») evit sevel e strollad dezhañ. Tim Owens en doa tapet e blas war ar bladenn Jugulator. E miz Gouere 2003 e oa distroet Halford er strollad.\nAdtapet diwar « https://br.wikipedia.org/w/index.php?title=Judas_Priest&oldid=1906255 »\nKemmoù diwezhañ degaset d'ar bajenn-mañ d'an 6 Gou 2021, da 21:12.


Pempvet Kendael ar Studierien Geltiok da vezañ dalc’het e Glasc’ho\nAccueil / Lec'h / Etrebroadel / Pempvet Kendael ar Studierien Geltiok da vezañ dalc’het e Glasc’ho\nFañch Bihan-Gallic 13 January 2017\nAbaoe pemp bloaz bremañ e vez aozet ur c’hendael gant Kevredigezh ar Studierien Geltiok eus ag Iwerzhon ha Breizh-Veur (Association of Celtic Students of Ireland and Britain). Dalc’het e vo e Skol-Veur Glasc’ho, Bro-Skos, adalek ar 24 betek ar 26 a viz Meurzh 2017. Bez eo pal ar c’hendael bodañ ar studierien hag an enklaskerien yaouank a labour diàr danvez yezhoù, istorioù ha sevenadurioù ar Gelted a-wechall hag a-vremañ. Siwazh ne vez ket gwelet kalz a Vretoned e seurt kendaelioù, daoust ma vez degemeret (ha troet àr-ar-prim !) prezegennoù e brezhonog abaoe kendael Galway, dalc’het en Iwerzhon warlene. Moarvat ne vez ket skignet mat a-walc’h er Vro keleier diàr-benn ar pezh a reer e tu-all ar mor.\nN’eus studi keltiok da vat ebet e Breizh, memes mard eus kreizennoù enklask e skolioù-meur Roazhon ha Brest. Gwall alies avat e vezont troet àr danvez Breizh hag ar brezhonog a-vremañ, hep mont re-bell àr danvez ar broioù all. Da skouer e vank c’hoazh deomp embannadurioù a-vremañ buhezioù latin hor sent eus ar Grennamzer. Ne vez ken kinniget ar c’hembraog e skolioù-meur Breizh abaoe un nebeud bloavezhioù, hag en arvar eo dazont an iwerzhonog e Roazhon abaoe ebarzhiañ ar Master er studioù iwerzhonat (Master en études irlandaises) er Master e studioù ar bed saoznok (Master aire anglophone). Sur a-walc’h eo e vo gwelloc’h stad ar studioù keltiok e Breizh ma vefe ebarzhiet hon enklaskerien yaouank e rouedadoù Iwerzhon ha Breizh-Veur.\nSed amañ gant ar c’hendael-se un dro vat da gregiñ e-barzh ar jeu. Serret e vo ar galv da gemer perzh d’ar 16 a viz C’hwevrer, met degemeret e vo pep hini da selaou ha da gaozeal gant ar brezegennourien hag an arvesterien. Kas a c’heller kinnigoù da brezegenniñ e brezhonog, kembraog, iwerzhonog, gouezelog Bro-Skos, ha saoznog. Ar re a fellfe dezho kinnig un dra bennak e kerneveurog pe manavog a c’hell hen ober ma kasint un droidigezh saoznog. N’eo ket bemdez e kaver tro da gaozeal e kement a yezhoù keltiok en ur vodadenn skolveurel !\nKavout a c’heller muioc’h diàr-benn ar c’hendael aze : http://celticstudents.blogspot.co.uk/\nBrav e vefe sellout ur c’hendael a zeu aozet e Breizh da ziorren dazont ar studioù keltiok en Arvorig.\nShare the post "Pempvet Kendael ar Studierien Geltiok da vezañ dalc’het e Glasc’ho"


Mojenn ar Sonerien Du - Sonerien Du\nMojenn ar Sonerien Du\nWar ‘leur 2015 !!\nWar ‘leur !!\n« Gwechall… »\nMojenn ar Sonerien Du…\nDibabet eo bet o anv gant gant Ar Sonerien Du en enor d’ar c’houblad sonerien brudet deus Lambour e Bro Vigouden, bet krouget e 1786 e-lec’h daou laer o doa graet torfedoù er parezioù tro-war-dro.\nD’ar mare-se e veze gwelet pinvidigezh an dud war o dilhad. Seul pinvidikoc’h, seul brodetoc’h o dilhad. Koulskoude e oa paour-du an daou soner-mañ, neuze e oant gwisket gant dilhad groz diwar ar simplañ danvez du, hep tamm brod ebet.\nBoazet oa ar sonerien du da seniñ e kement eured ha kement pardon a veze er vro. Ha paeet e veze anezhe gant boued ha boeson nemetken. Ar re-mañ ne vezent ket skuizh gwech-ebet o c’hwezhiñ er beuz hag e oant kapabl da seniñ pell spontus ha diehan. Goude ar gouel, erru un tamm skuizh hag alies mezv-dall ivez e veze neuze poent dezho mont d’ar gêr en-dro, hag e c’hoarveze dezho chom kousket ‘barzh foñs an touflez.\nGwechall hervez-kont e echue ar gouel-eured pa veze echu gant ar sonerezh. Ha neuze ez ae ar brud e vefe kustum ar sonerien du da seniñ diehan e-pad tri devezh diouzh renk. Hag an dra-se a blije kalz d’an dud dre ma oant toud zod gant an dañsoù. Dre-se e oa gwelet mat ar sonerien-mañ gant ar bobl, gwellañ sonerien evite a oa er Vro Vigouden. Met ne blije ket se tamm ebet d’an dud pinvidik er vro, aotrounez ha bourhizien, peogwir pa veze an dud o tañsal e-pad tri devezh ha teir nozvezh ne vezent ket o labourat e-keit-se evit o mestr. Gwelet e oant ivez a-dreuz gant ar veleien dre ma oa an dañsoù pec’hedoù diabolik ha pagan ! D’ar 25 a viz c’hwevrer 1786 e oa bet laeret ur vereuri gant daou laer bras e Ploeur. Harzet e oant bet gant ar jañdarmed. Met an dud a « justis-mañ » o doa kavet an daou soner mev-dall kousket e foñs ur c’hleuz, hag asantet, goude bezañ paeet, da eskemm an daou laer gant an daou soner. Setu krouget buan ha buan ar c’houblad sonerien war blasenn ar Marc’halac’h e Pont-n’ Abad, o c’horfoù staget a-istribilh d’ar foc’h er Justisoù war dosenn Bringall. Hag an dra-se a blijas kalz d’ar vourc’hizien ha d’ar veleien, hag a zisplijas muioc’h c’hoazh da dud ar bobl, aet e kounnar p’o doa dizoloet an dro-gamm hag ar muntroù.\nDav eo goût ivez e oa diouzh ar vosenn er vro hag ur c’hlenved kriz oa homañ. Met aet e oa ivez da greñvaat mojenn ar sonerien du. Ar sonerien a oa bet eskumunuget, setu oa bet leusket o c’horfoù d’an avel ha d’ar brini. Ha dont a rae tud da stokañ oute en ur soñjal e vefent miret diouzh ar vosenn. Dont a reas sonerien ar bobl da vezañ merzherien ha degaserien chañs.\nDiwar neuze, merc’hed bro Vigouden a oa kustumet da vont da stlepel tammoù\nasiedoù torret war o bez dre ma zegase chañs vad dezhe. Bravigoù a vez graet eus an tammoù feilhans-se.\nTamm enklaskoù zo bet konduet gwechall gant Yann Corentin Ar Gall, Bigouter, soner brudet anezhañ ha krouer ar strollad. Hemañ an hini en doa roet o anv d’ar Sonerien Du. Kalz traoù en doa dizoloet war istor ar sonerien du a-orin, betek o anvioù familh. Siwazh deomp, aet e oa d’an anaon hag e ouiziegezh gantañ d’e heul. Pezh a zo mousfentus, « Ar Justisoù », al lec’h ma oa bet boureviet an daou verzher, a zo just a-dreñv ti-jañdarmed nevez e Pont-n’Abad…\n(Troidigezhioù Louis-Jacques Suignard & Anna Suignard-Bouliou)\n« Ar Justicioù » (Pont l’Abbé) – Sculptor : Patrig Ar Goarnig (1996)\nMond e darempred gant Sonerien Du !\n06 68 69 97 26\n+336 68 69 97 26\n06 80 08 78 50\n+336 80 08 78 50


Pajenn:Perrot - Bue ar Zent.djvu/220 - Wikimammenn\nPajenn:Perrot - Bue ar Zent.djvu/220\nprezege d’an dud a veze e traou e beul, e paree ar re glanv hag e lake ar peuc’h etre an enebourien. Daoust d’eur vue ken rust, e veze bepred laouen ha karantezus, ha kammed ne wall-responte den ebet. An eskibien hag ar rouaned a c’houlennas kuzul digantan ; santez Jenovefa eus a Bariz a ’n em erbedas outan ; n’eo ket hepken eus ar Spagn hag eus Bro-C’hall, mes zoken betek eus Breiz-Veur ec’h ee tud d’e gaout.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/220&oldid=140469 »


Degemer al lec’hienn > Ar strolladoù > Ar Vro Bagan > Toull ar Bleiz\nMatilin an Dall, talabarder, ha Yann ar Chapel, biniaouer, a zo bet pedet en ur friko e- kreiz ar Menez Are. Spont a zo o ren er vro ; ur bugelig a zo bet laeret gant ur bleiz ha kaset gantañ en ur c’hoad bras. Pa zegouez an daou soner war leur gêr ar bourk emañ ar chaseourien o vont war glask ar bleiz hag ar c’hrouadur. Daoust da se ez a an eured hag ar friko en dro. Matilin ha Yann a ambroug an daou zen nevez en iliz hag e lakont tud an eured da zañsal a-hed an devezh betek an noz.\nDeuet eo ar poent da vont d’ar gêr war o c’hiz. Erru eo ar chaseourien endro d’ar bourk. Kazeg o deus graet. A-bell e klever ar bleiz o yudal. Yann ar Chapel a grog aon ennañ, ne fell ket dezhañ mont a-dreuz ar c’hoad gant e vignon. Gwelloc’h gantañ ober an dro vras.\nHa dao Matilin e-unan etre ar gwez uhel. N’eo ket ur c’hener, n’en deus ket aon rak ar bleiz. Siwazh dezhañ, kouezhañ a ra en un toull don, toull ar bleiz graet gant ar chaseourien. En deñvalijenn e wel daou lagad evel etivi tan o lugerniñ hag ur vouezh spouronus o yudal. Ar bleiz eo. Penaos tec’het kuit ? Ne c’hell ket mont er maez eus an toull. Kregiñ a ra en e vombard ha seniñ. Pellaat a ra ar bleiz spontet mik. Pa rank chom a-sav gant berr alan e tosta ar bleiz adarre en ur yudal. Ha pan noz evel se. Da darzh an deiz emañ marv ar bleiz gant ar spont ha skuizh maro ar soner.\nMilizag Sal ar Stivell Rue du Vizac\nKASTELL-NEVEZ-AR-FAOU Rue du Vizac\nSANT-VARZHIN-WAR-AR-MAEZ Tachenn ar Roudour Rue du Vizac\nGWISENI Sal ar gumun Rue du Vizac\nPLOUZENIEL Sal Brekilien Rue du Vizac


Cyllene (loarenn) - Wikipedia\nradius krenn 23 951 000km\nPrantad reveulziañ 751,94 d\nCyllene (eus ar gresianeg Κυλλήνη) pe Yaou XLVIII a zo ul loarenn gilgradek direizh Yaou. Gant ur strollad steredonourien eus Skol Veur Hawaii eo bet dizoloet e 2003. Emañ-hi e strollad Pasiphae, ur strollad loarennoù hag a gelc'htro etre 22,8 milion ha 24.1 milion a gilometradoù gant ur stouadur etre 144.5° ha 158.3°.\nTennañ a ra hec'h anv eus Cyllene, un naiad pe un oread kevreet gant Menez Kyllini e Gres. Ur verc'h da Zeus e oa.\nAdtapet diwar « https://br.wikipedia.org/w/index.php?title=Cyllene_(loarenn)&oldid=1963441 »


Gudrun Ensslin (15 a viz Eost 1940 e Bartholomä - 18 a viz Here 1977 e toull-bac'h Stammheim e Stuttgart) a aozas Rote Armee Fraktion asambles gant he mignon Andreas Baader.\nPerzh e RAF[kemmañ | kemmañ ar vammenn]\nE miz Mae 1970 e kemeras Ensslin perzh e dieubiñ Andreas Baader a oa bet bac'het en-dro goude bezañ bet dieubet e 1969. Ganti e oa Ulrike Meinhof ivez. Evel-se e voe diazezet strollad Baader - Meinhof, a zibabas Rote Armee Fraktion da anv nevez.\nDa-heul un heuliad gwalldaolioù gant bombezennoù bet c'hoarvezet e miz Mae 1972 e voe harzet d'an 8 a viz Even 1972 e Hamburg.\nE miz Mae 1975 e krogas prosez Baader, Meinhof, Jan-Carl Raspe hag Ensslin. E miz Ebrel 1977 e voent holl kondaonet d'an toull-bac'h betek fin o buhez. E miz Here 1977 en em grougas Gudrun Ensslin gant orjalenn ur skingomzer.\nBez Andreas Baader, Jan-Carl Raspe ha Gudrun Ensslin\nSkridoù gant ha diwar Gudrun Ensslin e lec'hienn Deutsche Nationalbibliothek\nHe bez e Stuttgart\nGudrun Ensslin e lec'hienn Spiegel Online\nAdtapet diwar « https://br.wikipedia.org/w/index.php?title=Gudrun_Ensslin&oldid=1754431 »\nKemmoù diwezhañ degaset d'ar bajenn-mañ d'an 10 Gou 2017, da 23:07.


Sibe, Sibo, Xibo\nRannvroioù gant poblañsoù pouezus\nXinjiang, Liaoning, Jilin, Sina\nAr Xibeed (Sinaeg, 錫伯 Xībó) a zo unan eus ar 56 minorelezh anavezet gant gouarnamant Republik Pobl Sina. E biz Sina e vevont, hag e proviñs Xinjiang.\nE Mandchouria edont o chom da gentañ, e traoniennoù an Nonni hag an Songhua. Unan eus an nav fobl trec’het gant Nurhaci en Emgann Gure (1593) e oant. Gwizion ar Vongoled Korchin e oant, zoken goude ma oant-int aet da sujedoù an dierniezh Qing.\nE darempred gant ar Qinged e antreas ar Xibeed pa grogas ar re-mañ da vrezeliñ ouzh Rusia. Pourvezioù a roent d’ar Qinged hag e 1692 ez ejont da wizion wir an impalaer, asambles gant an Daured, hag ar C’huwalcaed. E-barzh ar Eizh Banniel e voe enframmet ar Xibeed ha lakaet da wareziñ Qiqihar ha kêrioù arall e Mandchouria.\nDa Durkestan ar Reter o kasas an impalaer Qianlong e 1764 da zifenn an harz nevez.\nKredin a ra ar Xibeed ez int diskennidi ar Xianbeied.\nAr proviñsoù ma kaver Xibeed.\nKsibeed biz Sina a gomz mandarineg. E Xinjiang e komz diskennidi ar soudarded kaset gant at Qinged ur yezh dost a-walc’h ouzh ar mandchourieg. He skrivan a reont gant un eilstumm eus ar skriptur vandchouek\nAdtapet diwar « https://br.wikipedia.org/w/index.php?title=Xibe&oldid=1846892 »